Հայաստանի ներքաղաքական վիճակի մասին էլ հարց հնչեց։ Դրան ի պատասխան մեր երկրի նախագահի տված մեկնաբանությունը հետեւյալն էր` "մեր քաղաքական իրավիճակը դիտորդների կողմից գնահատվում է հանգիստ, քան նախընտրական վիճակն է նախատեսում։ Սա կապված է երեւի այն հանգամանքի հետ, որ անցած տարվա ընթացքում իշխանությունը հենց ինքը այդպիսի տրամադրություններ չէր ձեւավորում։ Հայաստանում սկսել են ավելի հանգիստ վերաբերվել ընտրություններին եւ, կոպիտ ասած, ընտրությունները իբրեւ ատրակցիոն չեն դիտվում արդեն, նորմալ գործընթաց է"։